**Zmluva o zabezpečení plnenia bezpečnostných opatrení a notifikačných povinností**

uzatvorená v zmysle zákona č. 69/2018 Z.z. o kybernetickej bezpečnosti a o zmene a doplnení niektorých zákonov /ďalej aj len **„Zmluva“**/

medzi zmluvnými stranami

**Prevádzkovateľ základnej služby: Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

IČO: 46 833 323

Zapísaná: v Obchodnom registri Okresného súdu Bratislava I, oddiel: Sa, vložka č.: 607/B

Konajúca prostredníctvom: Ing. Martin Rybanský, predseda predstavenstva

Ing. Andrej Zigmund, člen predstavenstva - CFO

e-mail:

/ďalej v texte len ako **„prevádzkovateľ základnej služby“**/

a

**Dodávateľ: Dodávateľ: [doplniť]**

Sídlo: Sídlo: ........................................

IČO: ........................................

Zapísaná: v Obchodnom registri Okresného súdu ........ oddiel: ..., vložka č.: ..../....

Konajúca prostredníctvom: Konajúca prostredníctvom: ........................................

e-mail: ........................................

/ďalej v texte len ako **„dodávateľ“**/

/**„dodávateľ“** a **„prevádzkovateľ základnej služby“** ďalej v texte spolu len ako **„zmluvné strany“**/

**Článok I.**

**Účel Zmluvy**

1. Účelom tejto Zmluvy je zabezpečiť splnenie povinnosti prevádzkovateľa základnej služby uzatvoriť pri uzatvorení zmluvy s dodávateľom na výkon činností, ktoré priamo súvisia s prevádzkou sietí a informačných systémov pre prevádzkovateľa základnej služby zmluvu o zabezpečení plnenia bezpečnostných opatrení a notifikačných povinností podľa zákona č. 69/2018 Z.z. o kybernetickej bezpečnosti a o zmene a doplnení niektorých zákonov /ďalej aj len **„zákon“**/ počas celej doby platnosti Zmluvy s dodávateľom na výkon činností, ktoré priamo súvisia s prevádzkou sietí a informačných systémov pre prevádzkovateľa základnej služby, a to na základe Servisnej zmluvy, reg. číslo [doplniť] /ďalej aj len **„zmluva o poskytnutí činností“**/.

**Článok II.**

**Definícia pojmov**

1. **Sieťou a informačným systémom** sa rozumie elektronická komunikačná sieť, informačný systém, každé zariadenie a komunikačný systém alebo údaje, ktoré sú v nich vytvárané, ukladané, spracúvané, získavané alebo prenášané prostredníctvom elektronickej komunikačnej siete alebo informačného systému, na účely prevádzkovania, používania, ochrany a udržiavania týchto sietí a systémov,
2. **Kybernetickým priestorom** sa rozumie globálny dynamický otvorený systém sietí a informačných systémov, ktorý tvoria aktivované prvky kybernetického priestoru, osoby vykonávajúce aktivity v tomto systéme a vzťahy a interakcie medzi nimi,
3. **Kontinuitou** sa rozumie strategická a taktická schopnosť organizácie plánovať a reagovať na udalosti a incidenty s cieľom pokračovať vo výkone činností na prijateľnej, vopred stanovenej úrovni,
4. **Dôvernosťou** sa rozumie záruka, že údaj alebo informácia nie je prezradená neoprávneným subjektom alebo procesom,
5. **Dostupnosťou** sa rozumie záruka, že údaj alebo informácia je pre používateľa, informačný systém, sieť alebo zariadenie prístupné vo chvíli, keď je údaj a informácia potrebná a požadovaná,
6. **Integritou** sa rozumie záruka, že bezchybnosť, úplnosť alebo správnosť informácie neboli narušené,
7. **Kybernetickou bezpečnosťou** sa rozumie stav, v ktorom sú siete a informačné systémy schopné odolávať na určitom stupni spoľahlivosti akémukoľvek konaniu, ktoré ohrozuje dostupnosť, pravosť, integritu alebo dôvernosť uchovávaných, prenášaných alebo spracúvaných údajov alebo súvisiacich služieb poskytovaných alebo prístupných prostredníctvom týchto sietí a informačných systémov,
8. **Rizikom** sa rozumie miera kybernetického ohrozenia vyjadrená pravdepodobnosťou vzniku nežiaduceho javu a jeho dôsledkami,
9. **Hrozbou** sa rozumie každá primerane rozpoznateľná okolnosť alebo udalosť proti sieťam a informačným systémom, ktorá môže mať nepriaznivý vplyv na kybernetickú bezpečnosť,
10. **Kybernetickým bezpečnostným incidentom** sa rozumie akákoľvek udalosť, ktorá má z dôvodu narušenia bezpečnosti siete a informačného systému, alebo porušenia bezpečnostnej politiky alebo záväznej metodiky negatívny vplyv na kybernetickú bezpečnosť alebo ktorej následkom je
11. strata dôvernosti údajov, zničenie údajov alebo narušenie integrity systému,
12. obmedzenie alebo odmietnutie dostupnosti základnej služby alebo digitálnej služby,
13. vysoká pravdepodobnosť kompromitácie činností základnej služby alebo digitálnej služby alebo
14. ohrozenie bezpečnosti informácií.
15. **Základnou službou** sa rozumie služba, ktorá je zaradená v zozname základných služieb a
16. závisí od sietí a informačných systémov a je činnosťou aspoň v jednom sektore alebo podsektore podľa [prílohy č. 1](https://www.slov-lex.sk/pravne-predpisy/SK/ZZ/2018/69/20180401#prilohy.priloha-priloha_c_1k_zakonu_c_69_2018_z_z) zákona,
17. je informačným systémom verejnej správy v zmysle [§ 2 ods. 1 písm. b) zákona č. 275/2006 Z. z.](https://www.slov-lex.sk/pravne-predpisy/SK/ZZ/2006/275/#paragraf-2.odsek-1.pismeno-b) v znení zákona č. 570/2009 Z. z. alebo
18. je prvkom kritickej infraštruktúry v zmysle ust. § 2 písm. a) zákona č. 45/2011 Z. z.
19. **Prevádzkovateľom základnej služby** sa rozumie orgán verejnej moci alebo osoba, ktorá prevádzkuje aspoň jednu službu podľa písmena k) zákona.
20. **Riešením kybernetického bezpečnostného incidentu** všetky postupy súvisiace s oznamovaním, odhaľovaním, analýzou a reakciou na kybernetický bezpečnostný incident a s obmedzením jeho následkov

**Článok III.**

**Rozsah činnosti dodávateľa**

1. Dodávateľ sa v súlade s predmetom Zmluvy o poskytovaní činností zaviazal poskytovať prevádzkovateľovi základnej služby a to (i) Služby podpory prevádzky a údržby a (ii) Služby podpory aplikačného programového vybavenia, ktorých parametre a podmienky poskytovania sú uvedené v prílohe 1 zmluvy o poskytnutí činností.

**Článok IV.**

**Povinnosť dodávateľa dodržiavať bezpečnostnú politiku prevádzkovateľa základnej služby a prijať bezpečnostné opatrenia**

1. Dodávateľ sa zaväzuje dodržiavať platné bezpečnostné politiky prevádzkovateľa základnej služby, ktoré sú normatívne upravené v dokumentoch prevádzkovateľa základnej služby.
2. Dodávateľ vyhlasuje, že sa s bezpečnostnou politikou prevádzkovateľa základnej služby oboznámil a vyjadruje súhlas s bezpečnostnou politikou prevádzkovateľa základnej služby.
3. Dodávateľ je povinný a zaväzuje sa chrániť všetky informácie poskytnuté prevádzkovateľom základnej služby.
4. Dodávateľ sa zaväzuje dodržiavať a prijať bezpečnostné opatrenia najmenej pre oblasť podľa [§ 20 ods. 3 písm. e), f)](https://www.slov-lex.sk/pravne-predpisy/SK/ZZ/2018/69/#paragraf-20.odsek-3.pismeno-e), [h)](https://www.slov-lex.sk/pravne-predpisy/SK/ZZ/2018/69/#paragraf-20.odsek-3.pismeno-h), [j) a k)](https://www.slov-lex.sk/pravne-predpisy/SK/ZZ/2018/69/#paragraf-20.odsek-3.pismeno-j) zákona, a to najneskôr v lehote do 6 mesiacov odo dňa podpisu tejto Zmluvy. Bezpečnostné opatrenia sa prijímajú a realizujú na základe schválenej bezpečnostnej dokumentácie, ktorá musí byť aktuálna a musí zodpovedať reálnemu stavu.
5. Dodávateľ je povinný oboznámiť prevádzkovateľa základnej služby s prijatými bezpečnostnými opatreniami a umožniť prevádzkovateľovi základnej služby vykonať audit dodávateľom prijatých bezpečnostných opatrení, a to najmä za účelom zistenia súladu/nesúladu prijatých bezpečnostných opatrení dodávateľom s bezpečnostnou politikou prevádzkovateľa základnej služby. V prípade, ak výsledkom auditu bude nesúlad dodávateľom prijatých bezpečnostných opatrení so zákonom alebo s bezpečnostnou politikou prevádzkovateľa základnej služby, je dodávateľ povinný najneskôr v lehote 30 pracovných dní odo dňa zistenia nesúladu zabezpečiť nápravu.

**Článok V.**

**Špecifikácia a rozsah bezpečnostných opatrení, ktoré prijíma dodávateľ a vyjadrenie súhlasu s nimi**

1. Pre oblasť technických zraniteľností informačných systémov a zariadení dodávateľ najmä identifikuje technické zraniteľnosti informačných systémov, ktoré využíva pri poskytovaní služieb prevádzkovateľovi základnej služby, prostredníctvom nasledujúcich opatrení
2. Zavedenie a prevádzka nástroja určeného na detegovanie existujúcich zraniteľností programových prostriedkov a ich častí,
3. Zavedenie a prevádzka nástroja určeného na detegovanie existujúcich zraniteľností technických prostriedkov a ich častí,
4. Využitie verejných a výrobcom poskytovaných zoznamov, ktoré opisujú zraniteľnosti programových a technických prostriedkov.
5. Pre oblasť riadenia bezpečnosti sietí a informačných systémov realizuje dodávateľ nasledovné opatrenia:
6. Riadenie bezpečného prístupu medzi vonkajšími a vnútornými sieťami a informačnými systémami prevádzkovateľa základnej služby, a to najmä využitím nástrojov na ochranu integrity sietí a informačných systémov, ktoré sú zabezpečené segmentáciou sietí a informačných systémov; servery so službami priamo prístupnými z externých sietí sa nachádzajú v samostatných sieťových segmentoch a v rovnakom segmente musia byť len servery s rovnakými bezpečnostnými požiadavkami a rovnakej bezpečnostnej triedy a s podobným účelom.
7. Povoľovanie prepojenia medzi segmentmi a externými sieťami, ktoré sú chránené firewallom a všetkých spojení, na princípe zásady najnižších privilégií.
8. Zavedenie bezpečnostných opatrení na bezpečné mobilné pripojenie do siete a informačného systému a vzdialený prístup, napríklad bezpečným spôsobom s použitím dvojfaktorovej autentizácie alebo použitím kryptografických prostriedkov.
9. Sieťam alebo informačným systémom sú umožnené len špecifikované služby umiestnené vo vyhradených segmentoch siete počítačovej siete.
10. Spojenia do externých sietí sú smerované cez sieťový firewall a v závislosti od prostredia aj cez systém detekcie prienikov.
11. Servery dostupné z externých sietí sú zabezpečované podľa odporúčaní výrobcu.
12. Udržiavanie zoznamu všetkých vstupno-výstupných bodov na hranici siete v aktuálnom stave.
13. Zavedenie a prevádzka automatizačných prostriedkov, ktorými sú identifikované neoprávnené sieťové spojenia na hranici s vonkajšou sieťou.
14. Blokovanie neoprávnených spojení zo známych adries označených ako škodlivé alebo spôsobujúce známe hrozby, ak to nastavenie informačného systému umožňuje.
15. Neumožnenie komunikácie a prevádzky aplikácií cez neautorizované porty.
16. Zavedenie a prevádzka systému monitorovania bezpečnosti, ktorý je nakonfigurovaný tak, že zaznamenáva a vyhodnocuje aj informácie o sieťových paketoch na hranici siete.
17. Implementácia systému detekcie prienikov alebo systému prevencie prienikov na identifikáciu nezvyčajných mechanizmov útokov alebo proaktívneho blokovania škodlivej sieťovej prevádzky.
18. Smerovanie odchádzajúcej používateľskej sieťovej prevádzky cez autentizovaný server filtrovania obsahu.
19. Vyžadované použitie dvojfaktorovej autentizácie od každého vzdialeného pripojenia do internej siete.
20. Vykonávanie pravidelného alebo nepretržitého posudzovania technických zraniteľností, najmä identifikácie možnej prítomnosti škodlivého kódu zariadenia, ktoré sa vzdialene pripája do internej siete, alebo zmluvného zaručenia vrátane preukázania plnenia tejto povinnosti.
21. Pre oblasť riadenia prístupov realizuje dodávateľ nasledovné opatrenia:
22. Riadenie prístupov osôb k sieti a informačnému systému, založené na zásade, že používateľ má prístup len k tým aktívam a funkcionalitám v rámci siete a informačného systému, ktoré sú nevyhnutné na plnenie zverených úloh používateľa. Na to sa vypracúvajú zásady riadenia prístupu osôb k sieti a informačnému systému, ktoré definujú spôsob prideľovania a odoberania prístupových práv používateľom, ich formálnu evidenciu a vedenie úplných prevádzkových záznamov o každom prístupe do siete a informačného systému.
23. Riadenie prístupov k sieťam a informačným systémom uskutočnené v závislosti od prevádzkových a bezpečnostných potrieb prevádzkovateľa základnej služby, pričom sú prijaté bezpečnostné opatrenia, ktoré slúžia na zabezpečenie ochrany údajov, ktoré sú používané pri prihlásení do sietí a informačných systémov a ktoré zabraňujú zneužitiu týchto údajov neoprávnenou osobou.
24. Riadenie prístupov osôb k sieti a informačnému systému, to zahŕňa najmenej vypracovanie zásad riadenia prístupu k informáciám; riadenia prístupu používateľov; zodpovednosti používateľov; riadenia prístupu k sieťam; prístupu k operačnému systému a jeho službám; prístupu k aplikáciám; monitorovania prístupu a používania informačného systému a riadenia vzdialeného prístupu.
25. Pridelenie jednoznačného identifikátora na autentizáciu na vstup do siete a informačného systému každému používateľovi siete a informačného systému.
26. Zabezpečenie riadenia jednoznačných identifikátorov používateľov vrátane prístupových práv a oprávnení používateľských účtov.
27. Využitie nástroja na správu a overovanie identity používateľa pred začiatkom jeho aktivity v rámci siete a informačného systému a nástroj na riadenie prístupových oprávnení, prostredníctvom ktorého je riadený prístup k jednotlivým aplikáciám a údajom, prístup na čítanie a zápis údajov a na zmeny oprávnení a prostredníctvom ktorého sa zaznamenávajú použitia prístupových oprávnení (prevádzkové záznamy).
28. Výkon kontroly prístupových účtov a prístupových oprávnení na overenie súladu schválených oprávnení so skutočným stavom oprávnení a detekciu a následné zmazanie nepoužívaných prístupových účtov v pravidelných intervaloch.
29. Určenie osoby zodpovednej za riadenie prístupu používateľov do siete a k informačnému systému a za prideľovanie a odoberanie prístupových práv používateľom, ich formálnu evidenciu a vedenie úplných prevádzkových záznamov o každom prístupe do siete a informačného systému v zmysle príslušnej bezpečnostnej politiky.
30. Pre oblasť riešenia kybernetických bezpečnostných incidentov realizuje dodávateľ nasledovné opatrenia, pričom najmä deteguje a rieši kybernetické bezpečnostné incidenty, ktoré môžu mať dopad na výkon činnosti pre prevádzkovateľa základnej služby:
31. Oboznámenie sa s postupmi prevádzkovateľa základnej služby pri riešení kybernetických bezpečnostných incidentov a spracovanie interných postupov riešenia kybernetických bezpečnostných incidentov, ktoré zahŕňajú minimálne postupy hlásenia kybernetických bezpečnostných incidentov voči prevádzkovateľovi základnej služby.
32. Monitorovanie a analyzovanie udalostí v sieťach a informačných systémoch, ktoré sú využívané na poskytovanie služieb prevádzkovateľovi základnej služby.
33. Detegovanie kybernetických bezpečnostných incidentov, prostredníctvom nástroja na detekciu kybernetických bezpečnostných incidentov, ktorý umožňuje v rámci sietí a informačných systémov a medzi sieťami a informačnými systémami overenie a kontrolu prenášaných dát.
34. Zber a vyhodnocovanie relevantných informácií o kybernetických bezpečnostných incidentoch prostredníctvom nástroja na zber a nepretržité vyhodnocovanie kybernetických bezpečnostných udalostí, ktorý umožňuje zber a vyhodnocovanie informácií o kybernetických bezpečnostných incidentoch; vyhľadávanie a zoskupovanie záznamov súvisiacich s kybernetický bezpečnostným incidentom; vyhodnocovanie bezpečnostných udalostí na ich identifikáciu ako kybernetických bezpečnostných incidentov; revíziu konfigurácie a monitorovacích pravidiel na vyhodnocovanie bezpečnostných udalostí pri nesprávne identifikovaných kybernetických bezpečnostných incidentoch.
35. Riešenie zistených kybernetických bezpečnostných incidentov a zníženie následkov zistených kybernetických bezpečnostných incidentov podľa pokynov prevádzkovateľa základnej služby.
36. Vyhodnocovanie spôsobov riešenia kybernetických bezpečnostných incidentov po ich vyriešení a prijatie opatrení alebo zavedenie nových postupov s cieľom minimalizovať výskyt obdobných kybernetických bezpečnostných incidentov v súčinnosti s prevádzkovateľom základnej služby.
37. Pre oblasť monitorovania, testovania bezpečnosti a bezpečnostných auditov realizuje dodávateľ opatrenia podľa § 15 vyhlášky NBÚ č. 362/2018 Z.z., najmä implementuje centrálny nástroj na zaznamenávanie činnosti sietí a informačných systémov a ich používateľov najmenej pre všetky informačné systémy a sieťové prvky, ktoré sú využívané pri poskytovaní služieb prevádzkovateľovi základnej služby.

**Článok VI.**

**Ďalšie povinnosti dodávateľa**

1. Dodávateľ sa zaväzuje poskytnúť prevádzkovateľovi základnej služby zoznam pracovných rolí dodávateľa s uvedením identifikačných údajov osôb zastávajúcich niektorú z pracovných úloh v rozsahu (meno, priezvisko, kontakt), ktoré majú mať prístup k informáciám a údajom prevádzkovateľa základnej služby.
2. Dodávateľ je povinný oznámiť prevádzkovateľovi základnej služby každú zmenu v personálnom obsadení (personálne zmeny v zozname pracovných rolí), a to v lehote do dvoch pracovných dní od účinnosti personálnej zmeny.
3. Dodávateľ sa zaväzuje zabezpečiť a odovzdať prevádzkovateľovi základnej služby písomné vyjadrenie o zachovávaní mlčanlivosti každej osoby zúčastnenej na predmete plnenia zmluvy o poskytnutí činností a tejto Zmluvy /ďalej aj len **„zúčastnená osoba“**/; ktoré bude zúčastnenou osobou osobne vlastnoručne podpísané; každá zúčastnená osoba je povinná zachovávať mlčanlivosť o skutočnostiach, o ktorých sa v súvislosti s plnením úloh podľa zákona dozvedela a ktoré nie sú verejne známe. Povinnosť zúčastnenej osoby zachovávať mlčanlivosť podľa tohto bodu tejto Zmluvy trvá aj po skončení právneho vzťahu medzi zúčastnenou osobou a dodávateľom; tým nie je dotknutá povinnosť mlčanlivosti alebo zachovania tajomstva podľa osobitných predpisov.

**Článok VII.**

**Rozsah, spôsob a možnosti vykonávania kontrolných činností a auditu prevádzkovateľom základnej služby u dodávateľa**

1. Prevádzkovateľ základnej služby je oprávnený vykonávať kontrolnú činnosť a audit u dodávateľa, a to v rozsahu a za účelom kontroly plnenia povinnosti dodávateľa v zmysle zákona a tejto Zmluvy.
2. Prevádzkovateľ základnej služby je oprávnený vykonať kontrolnú činnosť a audit u dodávateľa prostredníctvom osoby, ktorej identifikačné údaje je prevádzkovateľ základnej služby povinný dodávateľovi včas oznámiť.
3. Prevádzkovateľ základnej služby je oprávnený vykonať audit prijatých bezpečnostných opatrení a kontrolu pravidelne raz za kalendárny rok; v prípade podozrenia z porušenia tejto Zmluvy alebo zákona; v prípade nedodržania bezpečnostných opatrení a v prípade žiadosti dozorného orgánu podľa zákona.
4. Prevádzkovateľ základnej služby informuje o termíne vykonania auditu alebo kontroly dodávateľa oznámením zaslaným emailom uvedeným v záhlaví tejto Zmluvy, a to minimálne 7 dní pred vykonaním auditu alebo kontroly. Dodávateľ je povinný bez zbytočného odkladu termín auditu alebo kontroly potvrdiť alebo navrhnúť iný termín tak, aby sa audit alebo kontrola uskutočnili najneskôr do 14 dní odo dňa zaslania oznámenia. Pokiaľ dodávateľ termín auditu alebo kontroly nepotvrdí, má sa za to, že s termínom súhlasí.
5. Prevádzkovateľ základnej služby je oprávnený vykonávať audit u dodávateľa nasledovne, pričom zmluvné strany majú pri výkone kontrolných činností a auditu nasledovné práva a povinnosti:
6. Prevádzkovateľ základnej služby je oprávnený vykonať u dodávateľa audit zameraný na overenie plnenia povinností dodávateľa podľa tejto Zmluvy a efektívnosti ich plnenia, najmä na overenie technického, technologického a personálneho vybavenia dodávateľa na plnenie úloh na úseku kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u dodávateľa pre plnenie cieľov tejto Zmluvy.
7. Prípadné nedostatky zistené auditom je dodávateľ povinný odstrániť bez zbytočného odkladu, najneskôr však v lehote 60 kalendárnych dní.
8. Prevádzkovateľ základnej služby môže audit u dodávateľa realizovať sám alebo prostredníctvom tretej osoby; v takom prípade práva a povinnosti prevádzkovateľa základnej služby pri výkone auditu realizuje prevádzkovateľom základnej služby poverená tretia osoba.
9. Dodávateľ je povinný pri audite spolupracovať s prevádzkovateľom základnej služby a sprístupniť mu svoje priestory, dokumentáciu a technické a technologické vybavenie, ktoré súvisia s plnením úloh na úseku kybernetickej bezpečnosti podľa tejto Zmluvy.
10. Prevádzkovateľ základnej služby je v rámci auditu oprávnený klásť otázky zamestnancom dodávateľa, ktorí sa podieľajú na plnení úloh na úseku kybernetickej bezpečnosti podľa tejto Zmluvy.
11. V rámci auditu je dodávateľ povinný preukázať prevádzkovateľovi základnej služby súlad s touto zmluvou, najmä preukázať svoju pripravenosť plniť úlohy na úseku kybernetickej bezpečnosti podľa tejto zmluvy, aktuálne a vysoké bezpečnostné povedomie svojich zamestnancov, záväzok a poučenie svojich zamestnancov, subdodávateľov a ich zamestnancov o povinnosti mlčanlivosti podľa tejto zmluvy a aktuálnosť svojej bezpečnostnej dokumentácie.
12. Vykonanie alebo nevykonanie auditu prevádzkovateľom základnej služby nezbavuje dodávateľa zodpovednosti za plnenie povinností dodávateľa vyplývajúcich z tejto zmluvy.
13. Ak dodávateľ neumožní vykonanie auditu, má sa za to, že neplní úlohy na úseku kybernetickej bezpečnosti podľa tejto Zmluvy.
14. Prevádzkovateľ základnej služby je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe.
15. Prevádzkovateľ základnej služby a jeho zamestnanci pri návšteve priestorov dodávateľa v rámci výkonu auditu musia dodržiavať pokyny dodávateľa týkajúce sa uvedených priestorov na úseku BOZP a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli oboznámení podľa tretej vety tohto odseku, pričom zodpovednosť za to, že tieto osoby budú dodržiavať uvedené pokyny, nesie prevádzkovateľ základnej služby. Za vytvorenie podmienok na zaistenie BOZP a PO a zabezpečenie a vybavenie priestorov dodávateľa na bezpečný výkon auditu zodpovedá v plnom rozsahu a výlučne dodávateľ. Dodávateľ je povinný preukázateľne informovať zamestnancov prevádzkovateľa základnej služby o nebezpečenstvách a ohrozeniach, ktoré sa pri výkone auditu v priestoroch dodávateľa môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal dodávateľ na zaistenie BOZP a PO, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP a PO platných pre priestory dodávateľa.
16. Dodávateľ je povinný poskytnúť všetky informácie a potrebnú súčinnosť prevádzkovateľovi základnej služby na účely kontroly a auditu v zmysle ust. § 28 a 29 zákona.
17. Dodávateľ je povinný v lehote určenej prevádzkovateľom základnej služby prijať opatrenia na nápravu nedostatkov zistených auditom u prevádzkovateľa základnej služby a poskytnúť potrebnú súčinnosť prevádzkovateľovi základnej služby na ich odstránenie.

**Článok VIII.**

**Podmienky a možnosti zapojenia ďalšieho dodávateľa úplne alebo čiastočne zabezpečujúceho plnenie pre prevádzkovateľa základnej služby namiesto dodávateľa a podmienky a možnosti zapojenia subdodávateľa prostredníctvom dodávateľa.**

1. Dodávateľ je povinný dodržiavať podmienky zapojenia nového dodávateľa do poskytovania služieb tak, ako sú upravené v tejto Zmluve.
2. Dodávateľ je povinný vopred informovať prevádzkovateľa základnej služby o zapojení nového dodávateľa, a to zaslaním žiadosti o zapojenie nového dodávateľa prostredníctvom emailu na kontakt uvedený v záhlaví tejto Zmluvy.
3. Dodávateľ nesmie poveriť výkonom akýchkoľvek činností majúcich dopad na poskytovanie služieb prevádzkovateľovi základnej služby nového dodávateľa bez predchádzajúceho výslovného písomného súhlasu prevádzkovateľa základnej služby.
4. Ak dodávateľ zapojí do vykonávania činností spojených s poskytovaním služieb prevádzkovateľovi základnej služby nového dodávateľa, tomuto novému dodávateľovi je povinný uložiť rovnaké povinnosti týkajúce sa aplikácie bezpečnostných opatrení, ako sú ustanovené v tejto Zmluve. Zodpovednosť voči prevádzkovateľovi základnej služby nesie dodávateľ, ak nový dodávateľ nesplní svoje povinnosti týkajúce sa aplikácie bezpečnostných opatrení, alebo hlásenia bezpečnostných incidentov.

**Článok IX.**

**Povinnosť dodávateľa hlásiť kybernetický bezpečnostný incident a ďalšie informácie prevádzkovateľovi základnej služby vrátane povinností dodávateľa pri riešení kybernetického bezpečnostného incidentu**

1. Prevádzkovateľ základnej služby je povinný informovať v nevyhnutnom rozsahu dodávateľa o hlásenom kybernetickom bezpečnostnom incidente za predpokladu, že by sa plnenie tejto Zmluvy stalo nemožným, ak Národný bezpečnostný úrad nerozhodne inak. Povinnosť zachovávať mlčanlivosť tým nie je dotknutá.
2. Dodávateľ je povinný bezodkladne riešiť kybernetický bezpečnostný incident v zmysle zákona a informovať prevádzkovateľa základnej služby o kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti.
3. Dodávateľ je povinný bezodkladne informovať prevádzkovateľa základnej služby podľa bodu 9.2 tohto článku tejto Zmluvy hlásením kybernetického bezpečnostného incidentu prostredníctvom zaslania hlásenia na e-mailovú adresu uvedenú v záhlaví tejto Zmluvy v rozsahu nasledovných informácií:
4. informácie o tom, kto hlási kybernetický bezpečnostný incident:

* identifikačné údaje dodávateľa,
* funkcia a pracovné zaradenie osoby dodávateľa, ktorá hlási kybernetický bezpečnostný incident,
* identifikačné údaje ďalších organizácií dotknutých kybernetickým bezpečnostným incidentom,

1. informácie o kybernetickom bezpečnostnom incidente v rozsahu potrebnom na jeho riadnu identifikáciu:

* kategória kybernetického bezpečnostného incidentu (bezpečnostný incident I. stupňa, bezpečnostný incident II. stupňa, bezpečnostný incident III. stupňa),
* typ závažného kybernetického bezpečnostného incidentu
* nežiaduci obsah (Spam, obťažovanie, vyhrážanie, násilie, potláčanie práv a slobôd),
* škodlivý kód (vírus, malvér, ransomvér),
* získavanie informácií (skenovanie site, odpočúvanie, sociálne inžinierstvo),
* pokus o prienik do systému,
* podozrenie na úspešný prienik do systému vrátane APT,
* nedostupnosť (DoS, DDoS útok, sabotáž, výpadok služby),
* neoprávnený prístup k informáciám, únik informácií, poškodenie informácií,
* podvod (neautorizované využitie prostriedkov, porušenia autorských práv),
* zraniteľnosť (ich existencia),
* iné,
* časové údaje zistenia a vzniku závažného kybernetického bezpečnostného incidentu
* čas začiatku incidentu (ak je známy), čas a spôsob zistenia incidentu, informácia, či ide o prebiehajúci kybernetický bezpečnostný incident,
* detailný opis priebehu závažného kybernetického bezpečnostného incidentu a jeho prvotná príčina,
* popis rozsahu škôd,
* odhad závažnosti dopadu závažného kybernetického bezpečnostného incidentu na užívateľov základnej služby,

1. informácie o službe zasiahnutej závažným kybernetickým bezpečnostným incidentom:

* prvotne zasiahnuté aktíva (Host/IP, vrátane identifikácie informačného systému a prevádzkových parametrov služby,
* informácia, či ide o kritické aktíva z pohľadu zabezpečenia kontinuity služby alebo činnosti, a či je zariadenie v čase podávania hlásenia v prevádzke.

1. informácie o riešení závažného kybernetického bezpečnostného incidentu,

* stav riešenia závažného kybernetického bezpečnostného incidentu,
* informácia o vykonaní nápravných opatrení smerujúcich k riešeniu hláseného závažného kybernetického bezpečnostného incidentu,
* opatrenia na zamedzenie opakovania závažného kybernetického bezpečnostného incidentu,
* popis možných negatívnych dopadov, opatrení a možných dôsledkov závažného kybernetického bezpečnostného incidentu,
* výsledok opatrení,
* dátum a čas realizácie opatrení.

1. Dodávateľ je povinný hlásiť prevádzkovateľovi základnej služby ďalšie informácie požadované prevádzkovateľom základnej služby na plnenie jeho povinnosti vyplývajúcich zo zákona, najmä je povinný poskytnúť prevádzkovateľovi základnej služby
2. informácie dôležité a potrebné pri riešení hláseného kybernetického bezpečnostného incidentu požadované prevádzkovateľom základnej služby alebo Národným bezpečnostným úradom a ústredným orgánom od prevádzkovateľa základnej služby za účelom splnenia povinnosti prevádzkovateľa základnej služby v zmysle ust. § 19 ods. 6 písm.c) zákona,
3. informácie dôležité pre zabezpečenie dôkazu ako dôkazného prostriedku tak, aby mohol byť použitý v trestnom konaní,
4. informácie potrebné na účely splnenia povinnosti prevádzkovateľa základnej služby v zmysle ust. § 19 ods.6 písm. e) zákona oznámiť orgánu činnému v trestnom konaní alebo Policajnému zboru skutočnosti, že bol spáchaný trestný čin, ktorého sa kybernetický bezpečnostný incident týka, ak sa o ňom hodnoverným spôsobom dozvie,
5. informácie v potrebnom rozsahu na účely splnenia povinnosti prevádzkovateľa základnej služby v zmysle ust. § 27 ods.10 zákona.
6. Prevádzkovateľ základnej služby je oprávnený požadovať od dodávateľa vykonanie reaktívneho opatrenia a dodávateľ je povinný vykonať reaktívne opatrenie v prípadoch, kedy bola prevádzkovateľovi základnej služby uložená povinnosť vykonať reaktívne opatrenie Národným bezpečnostným úradom v zmysle zákona.
7. Dodávateľ je povinný bezodkladne prevádzkovateľovi základnej služby oznámiť a preukázať vykonanie reaktívneho opatrenia a ich výsledok a poskytnúť prevádzkovateľovi základnej služby všetku potrebnú súčinnosť pri splnení povinnosti prevádzkovateľa základnej služby oznámiť a preukázať vykonanie reaktívneho opatrenia a ich výsledok pred Národným bezpečnostným úradom.
8. Prevádzkovateľ základnej služby je oprávnený požadovať od dodávateľa návrh opatrení a vykonanie opatrení určených na zabránenie ďalšieho pokračovania, šírenia a opakovaného výskytu závažného kybernetického bezpečnostného incidentu, a to najmä v prípadoch, kedy Národný bezpečnostný úrad požaduje od prevádzkovateľa základnej služby návrh opatrení a vykonanie opatrení určených na zabránenie ďalšieho pokračovania, šírenia a opakovaného výskytu závažného kybernetického bezpečnostného incidentu /ďalej aj len **„ochranné opatrenie“**/. Ochranné opatrenie je prijímané na základe analýzy riešeného závažného kybernetického bezpečnostného incidentu.
9. Dodávateľ je povinný bezodkladne prevádzkovateľovi základnej služby predložiť navrhované ochranné opatrenie na schválenie. Po schválení ochranného opatrenia Národným bezpečnostným úradom určí prevádzkovateľ základnej služby lehotu na vykonanie schváleného ochranného opatrenia.
10. V prípade, ak dodávateľ základnej služby nenavrhne ochranné opatrenie v lehote určenej prevádzkovateľom základnej služby alebo ak je navrhované ochranné opatrenie zjavne neúspešné, je dodávateľ povinný poskytnúť všetku potrebné súčinnosť prevádzkovateľovi základnej služby, ktorý je povinný spolupracovať s úradom, ústredným orgánom a s tým, kto prevádzkuje jednotku CSIRT, na jeho návrhu.

**Článok X.**

**Trvanie Zmluvy, podmienky a spôsob ukončenia Zmluvy**

1. Zmluva sa uzatvára na dobu platnosti a účinnosti zmluvy o poskytnutí činností špecifikovanej v čl. III. tejto Zmluvy.
2. Zmluvné strany môžu túto Zmluvu ukončiť vždy písomnou dohodou zmluvných strán; Zmluva zaniká dňom dohodnutým v písomnom vyhotovení dohody o ukončení tejto Zmluvy, nikdy nie pred uplynutím účinnosti zmluvy o poskytnutí činností. V prípade, ak zmluvné strany dohodnú deň ukončenia Zmluvy pred dňom uplynutia účinnosti zmluvy o poskytnutí činností, táto Zmluva zaniká súčasne so zánikom účinnosti zmluvy o poskytnutí činností.
3. Prevádzkovateľ základnej služby je oprávnený písomne odstúpiť od tejto Zmluvy v prípade, ak dodávateľ porušuje svoje povinnosti vyplývajúce z tejto Zmluvy.
4. Prevádzkovateľ základnej služby je oprávnený písomne vypovedať túto Zmluvu, ak
5. dodávateľ neodôvodnene odmietne výkon kontrolnej činnosti a auditu prevádzkovateľom základnej služby,
6. dodávateľ postúpi svoje práva a povinnosti na ďalšieho dodávateľa v rozpore s touto Zmluvou,
7. na majetok dodávateľa je vyhlásený konkurz, exekúcia, dodávateľ vstúpil do likvidácie, preruší, alebo iným spôsobom ukončí svoju podnikateľskú činnosť,
8. dodávateľ, alebo osoba oprávnená konať v jeho mene je právoplatne odsúdená za trestný čin spáchaný v súvislosti s výkonom jeho činnosti, alebo s podnikaním,
9. dodávateľ stratí predpoklady na plnenie tejto Zmluvy.

Výpovedná lehota je jeden mesiac a začína plynúť prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane.

1. Dodávateľ je povinný po ukončení Zmluvy vrátiť, previesť alebo aj zničiť všetky informácie, ku ktorým má tretia strana počas trvania zmluvného vzťahu prístup prevádzkovateľovi základnej služby.
2. Dodávateľ je povinný po ukončení Zmluvy udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby; tento záväzok dodávateľa ostáva v platnosti aj po ukončení Zmluvy po dobu 5 rokov.

**Článok XI.**

**Sankcie, zmluvné pokuty a náhrada škody**

1. V prípade, ak dodávateľ poruší svoje povinnosti v zmysle tejto Zmluvy voči prevádzkovateľovi základnej služby, a to najmä povinnosť
2. dodržiavať bezpečnostné politiky prevádzkovateľa základnej služby,
3. dodržiavať a prijímať bezpečnostné opatrenia minimálne v rozsahu najmenej pre oblasť podľa [§ 20 ods. 3 písm. e), f)](https://www.slov-lex.sk/pravne-predpisy/SK/ZZ/2018/69/#paragraf-20.odsek-3.pismeno-e), [h)](https://www.slov-lex.sk/pravne-predpisy/SK/ZZ/2018/69/#paragraf-20.odsek-3.pismeno-h), [j) a k)](https://www.slov-lex.sk/pravne-predpisy/SK/ZZ/2018/69/#paragraf-20.odsek-3.pismeno-j) zákona,
4. prijať bezpečnostnú dokumentáciu, ktorá musí byť pravidelne aktualizovaná a zodpovedať reálnemu stavu,
5. oboznámiť prevádzkovateľa základnej služby s prijatými bezpečnostnými opatreniami a umožniť prevádzkovateľovi základnej služby vykonať audit dodávateľom prijatých bezpečnostných opatrení, a to najmä za účelom zistenia súladu/nesúladu prijatých bezpečnostných opatrení dodávateľom s bezpečnostnou politikou prevádzkovateľa základnej služby,
6. najneskôr v lehote 30 pracovných dní odo dňa zistenia nesúladu dodávateľom prijatých bezpečnostných opatrení so zákonom alebo s bezpečnostnou politikou prevádzkovateľa základnej služby zabezpečiť nápravu,
7. oznámiť prevádzkovateľovi základnej služby každú zmenu v personálnom obsadení (personálne zmeny v zozname pracovných rolí), a to v lehote do dvoch pracovných dní od účinnosti personálnej zmeny,
8. zabezpečiť a odovzdať prevádzkovateľovi základnej služby písomné vyjadrenie o zachovávaní mlčanlivosti každej osoby zúčastnenej na predmete plnenia; ktoré bude zúčastnenou osobou osobne vlastnoručne podpísané v zmysle bodu 6.3 tejto Zmluvy,
9. podľa článku IX. tejto Zmluvy,

vzniká prevádzkovateľovi základnej služby nárok na zaplatenie zmluvnej pokuty vo výške 30.000,- EUR.

1. Prevádzkovateľ základnej služby je oprávnený uplatniť si zmluvné pokuty a náhradu škody kedykoľvek v priebehu plnenia predmetu Zmluvy, ako aj po zániku Zmluvy v prípade, ak porušenie zmluvných podmienok stanovených touto Zmluvou zistí po zániku zmluvného vzťahu vyplývajúceho zo Zmluvy.
2. V prípade, ak dodávateľ poruší svoje povinnosti podľa čl. X., ods. 10. 6 tejto Zmluvy, vzniká prevádzkovateľovi základnej služby nárok na zaplatenie zmluvnej pokuty vo výške 100.000,- EUR.
3. Uplatnením ktorejkoľvek zmluvnej pokuty alebo zmluvných pokút v zmysle tohto článku nie je dotknutý nárok prevádzkovateľa základnej služby na náhradu vzniknutej škody v celom rozsahu a právo na uplatnenie ďalšej zmluvnej pokuty podľa tejto Zmluvy. Prevádzkovateľ môže uplatňovať náhradu škody a zmluvnej pokuty kumulatívne, prevádzkovateľ základnej služby má nárok na zaplatenie zmluvnej pokuty a súčasne náhrady škody v plnom rozsahu. Prevádzkovateľ základnej služby je oprávnený jednostranne započítať voči dodávateľovi svoje pohľadávky vzniknuté z titulu zmluvnej pokuty a/alebo náhrady škody uplatnenej podľa tejto Zmluvy.

**Článok XII.**

**Záverečné ustanovenia**

1. Táto Zmluva nadobúda platnosť a účinnosť dňom jej podpisu oboma zmluvnými stranami.
2. Táto Zmluva sa vyhotovuje v  dvoch rovnopisoch, 1 x pre prevádzkovateľa základnej služby a  1 x pre dodávateľa. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma zmluvnými stranami.
3. V prípade, že sa niektoré z ustanovení tejto Zmluvy stane neplatným, zmluvné strany sa zaväzujú nahradiť neplatné ustanovenie ustanovením platným tak, aby zodpovedalo účelu tejto Zmluvy a najmä vôli zmluvných strán pri uzatváraní tejto Zmluvy. Zostávajúce ustanovenia Zmluvy sú takouto zmenou nedotknuté.
4. Táto Zmluva sa riadi právnym poriadkom Slovenskej republiky, najmä ustanoveniami zákona č. 69/2018 Z.z. o kybernetickej bezpečnosti a o zmene a doplnení niektorých zákonov a vyhláškou č. 362/2018 Z.z. Národného bezpečnostného úradu z 11. decembra 2018, ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.
5. Práva a povinnosti zmluvných strán neupravené v tejto Zmluve sa riadia zmluvou o poskytnutí činnosti špecifikovanej v čl. III tejto Zmluvy, vyhláškou NBÚ, alebo inými právnymi predpismi vydanými v súlade so zákonom č. 69/2018 Z.z. o kybernetickej bezpečnosti a zákonom č. 69/2018 Z.z. o kybernetickej bezpečnosti.
6. Zmluvné strany vyhlasujú, že ich zmluvná voľnosť nebola žiadnym spôsobom obmedzená.
7. Zmluvné strany vyhlasujú, že táto Zmluva nebola uzavretá v tiesni ani za nápadne nevýhodných podmienok a ani v omyle.
8. Zmluvné strany vyhlasujú, že sú plne spôsobilé k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

V Bratislave dňa .......... V....................................... dňa ..........

za Prevádzkovateľa základnej služby: za Dodávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť [doplniť]**

Ing. Martin Rybanský meno a priezvisko

predseda predstavenstva funkcia

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Ing. Andrej Zigmund

člen predstavenstva - CFO